b'\n_START_ARTICLE_\nDogecoin\n_START_SECTION_\nHistorie\n_START_PARAGRAPH_\nEfter at have modtaget flere beskeder p\xc3\xa5 Twitter besluttede Jackson Palmer sig for at k\xc3\xb8be internetdom\xc3\xa6net dogecoin.com. Han lavede i f\xc3\xb8rste omgang blot en simpel forside, der viste dogecoins logo og en r\xc3\xa6kke tekst skrevet med Comic Sans som var spredt udover forsiden. Billy Markus s\xc3\xa5 linket til siden i en IRC chat og kontaktede Palmer for at begynde udviklingen af kryptovalutaen._NEWLINE_Billy Markus baserede Dogecoins indstillinger p\xc3\xa5 den allerede eksisterende kryptovaluta Luckycoin. En af de features han kopierede var den randomiserede blokgevinst som en miner fik i kompensation for at mine en blok. Denne funktion oph\xc3\xb8rte dog i marts 2014 hos Luckycoin, som i stedet baserede sig p\xc3\xa5 de samme principper man finder hos Litecoin. _NEWLINE_Dogecoin blev officielt frigivet d. 6. december 2013. Dogecoin netv\xc3\xa6rket var oprindeligt t\xc3\xa6nkt til at kunne producere 100 milliarder Dogecoins, men det blev senere annonceret at Dogecoin netv\xc3\xa6rket ville underst\xc3\xb8tte et uendeligt antal af Dogecoins.\n_START_SECTION_\nInflation\n_START_PARAGRAPH_\nModsat andre kryptovaluta som Bitcoin, hvor antallet af m\xc3\xb8nter det er muligt at hente er fastsat, har Dogecoin ikke en \xc3\xb8vre gr\xc3\xa6nse for hvor meget der kan mines. Dette s\xc3\xa6tter Dogecoin i den samme kasse som valutaer som Ethereums ether. Antallet af nye m\xc3\xb8nter der frigives er fastsat efter et produktionsskema, som bestemmer hvor stor blokgevinsten vil v\xc3\xa6re n\xc3\xa5r et bestemt antal m\xc3\xb8nter er minet. Efter produktionsskemaet vil blokgevinsten v\xc3\xa6re konstant efter at 600.000 m\xc3\xb8nter er blevet minet._NEWLINE_I f\xc3\xb8lge produktionsskemaet er omkring 98 milliarder m\xc3\xb8nter blevet frigivet per februar 2015, da blok nummer 600.000 blev minet d. 25. februar. Herefter vil der gennemsnitsligt blive minet 5,256 milliarder m\xc3\xb8nter om \xc3\xa5ret. Inflationsraten i Dogecoin var alts\xc3\xa5 omkring 5,256% i 2015, men denne inflationsrate vil falde over tid, eftersom antallet af totale m\xc3\xb8nter vil stige \xc3\xa5r efter \xc3\xa5r. Det vil eksempelvis betyde at inflationsraten i 2025 vil v\xc3\xa6re omkring 3,4% og i 2035 omkring 2,5% osv._NEWLINE_Denne metode har v\xc3\xa6ret diskuteret offentligt af Dogecoins udviklere i flere internetfora, men den 2. februar 2014 meddelte stifteren, Jackson Palmer, at antallet af m\xc3\xb8nter der vil blive frigivet vil forblive det samme som planlagt.'